
LIET, The Alternative Eurovision Sang Contest 

Owerset intae Scots frae Davyth Hicks’ original report in Eurolang 



T AK ten bands, flee thaim tae Fryslan an 
whit dae ye get? Liet! It means ‘sang’ in 
Frisian an is whit the Alternative Eurovision 
Sang Contest is cried. This contest is a sicht 
mair original, dynamic an sindry nor its 
peelie-wallie rival, the Eurovision Sang Con¬ 
test, but ye micht speir whit haes this ane got 
that’s different? Weel, this ane is richt by- 
ordinar cause aw the bands sings in thair ain 
hamelt, regional, stateless or minority lan¬ 
guage an aw the music haes tae be 
‘alternative’. 

Liet wis hauden ower the fowert weekend o 
November in Ljouweert (Leeuwarden) 
Fryslan, wi a win for 
the Sami band, 

Transjoik an hauden in 
a muckle, stowed oot 
concert ha. Gwenno, 
singin for Cornwall, 
taen the gree for the 
audience’s favourite 
act. 

No mony ongauns cuid 
be the maik o Liet in 
it’s abeility tae speak 
for Europe’s linguistic 
diversity nor this festi¬ 
val, an in particlar, thae’s aw hamelt, re¬ 
gional, stateless, or minority languages that’s 
bein uised bi young fowk baith in thair music 
an in thair ilkaday lives frae Catalan tae Cor¬ 
nish. 

This ongaun haes a mair faur-raxin potential 
nor it’s mair kenspeckle but forfochen rival 
cause it reflecks the real, livin linguistic di¬ 
versity in Europe. Mony fowk sees Euro¬ 
vision noo as a comic imitation o itsel wi 
identikit groups, music that’s no awfu origi¬ 
nal, an the sangs bein sung mair an mair in 

juist English alane. Taen aw thegither, the 
professionalism an originality o aw the acts 
takin pairt in Liet wis fu o wunner but ane or 
twa stuid oot abuin the lave. 

Transjoik frae Saamiland wis the winners. 
Thair dwam-like music agin a backgrund o 
drums ower the whilk a Sami ‘joik’ (high 
fleein vocals) wis eikit, thair pouer an prais- 
ence winnin ower the audience an maist o the 
jury. 

Gwenno frae Cornwall makit the croud haud 
its wheesht wi her hert-scaudin sang 
‘Vodya’, descrivin ‘hireth’ ( a word athoot a 
maik in English, the maist sib bein 
‘yearning’) an the 
dowie feelins o thaim in 
exile frae thair kintra. 
Her faither, Tim Saun¬ 
ders, a kenspeckle Cor¬ 
nish makar, screivit the 
lyrics. 

Close rinners-up wis 
Nux Vomica frae Occi- 
tania, upsteerin the 
audience wi thair spicy 
mell o rap an breck- 
beats wi a sang that got 
tore intae the French 
state’s traitment o its regional languages. 
Epitaff frae Wales makit thirsels awbody’s 
darlins wi thair wunnerfae like pit thegither 
pop sangs echoin an acoustic Oasis or, 
whiles, Travis. 

Howanever, it wis oot-bye the contest itsel 
that mony o the bands wis able tae mak thair 
merk, playin cutty twinty meinit sets. It wis 
here that Gwenno won throu tae tak the audi¬ 
ence’s favourite act award. She gied a live 
performance o fern year’s hit, ‘Mor Hud’ wi 
its modal melody giein pleisure tae the 
senses, a particularity o maist Cornish an 
Breton music. 

Onno Falkena frae the Frisian wireless sta¬ 
tion Omrop Fryslan, an ane o the organisers, 
telt Eurolang: “We hiv haed strang uphaud 
frae the regions an kintras takin pairt. We’re 
haein words wi the Basque government the 
noo anent pairtnership an we’re ettlin tae 
mak a TV program aboot Liet that’ll be 
braidcast aw ower agane in Catalunya an 
Galicia.” 

Liet soonds like the kinna competition that 
cuid dae nae want o guid for the Scots lan¬ 
guage gin thare wis ony guid entries frae the 
musical side o the Scots language muvement. 
It’s no aw that clear frae the report gin 



uphaud frae the regional government is a 
necessar condition afore a particlar minority 
leid can tak pairt but it wadna be aw that 
difficult for maimbers o the Cross Pairty 
Group wi a musical interest tae spier thae 
wittins frae Eurolang or EBLUL. If thon wis 
a necessar element, winnin uphaud for the 
projeck frae the Scots Executive micht be 
mair readily gotten if a jynt approach wis 
makit bi baith the Scots an Gaelic language 
muvements. 

Scots Signage 

E DINBURGH’S Evenin News raicently 
cairried a fotie o a residents’ forgaith- 
erin demonstratin agin the raxin o parkin 
restrictions tae thair airt. This wis hauden in 
the gym ha o James Gillespie’s Primary 
Schuil an the pairt o the fotie that’s shawn 
ablow haes a bi-centenary banner on the wa 



wi the follaein slogan written in Scots. “Wha 
wad hae thocht it, that noses had bocht 
it?” 


The foonders o the schuil, James Gillespie an 
his brither, wis kenspeckle snuff manufactur¬ 
ers in thair day an it wis snuff that the faimly 
fortune kythed frae. Ae day whan pas sin by 
the schuil wi a freend in a cairriage, the fre- 
end is reputed tae hiv said, “Wha wad hae 
thocht it, that noses had bocht it?” 

It’s guid tae see that James Gillespie’s Pri¬ 
mary Schuil isna sweir tae pit written forms 
o the Scots language on its was the day sae 
its students micht ken the kinna thochts that 
wis gaun throu the heids o its foonders an the 
words they uised tae descrive thae thochts. 
Whit a peety the Scots Pairlament’s Corpo¬ 
rate Body didna hae thon kinna smeddum. 

Walcome tae 2004 
A Guid New Year tae Ane an Aw! 


T HE stert o a new year is aye fu o howp. 

Howp o winnin an achievin things that 
ither years haes na-sayed us. Tae the Scots 
language muvement in particlar, 2004 will be 
the year the European Chanter’s Comatee o 
Experts haunds doon thair verdict on whuther 
the Scots Executive haes cairried oot aw its 
obligations anent the Scots language unner 
the European Chairter for Regional or Minor¬ 
ity Leids Pairt II. This wis signed an ratified 
bi the British government on the executive’s 
behauf. If the CoE gies the executive a verbal 
clout ower the lug, will it mak ony differ¬ 
ence? 

Gaelic is covered unner Pairt III o the 
Chairter an the rumours comin oot o Holy- 
rood the noo wad hae fowk believe that the 
pairlament’s Corporate Body haes decidit tae 
dae awa wi Gaelic signage in the new Holy- 
rood biggin an juist bide wi English alane. If 
this is true then the Chairter canna be worth 
the paper it’s prentit on. 

2004 is the year the Scottish Executive is 
ettlin tae push forrit wi its Scottish Culture 
drive an Jack McConnell is reportit as sayin, 
“Scotland can build self-confidence and 
rid itself of its infamous ‘cringe’.” 

Up tae the noo, nane o the cultural proposals 
bein pit forrit haes said ocht aboot Scottish 
languages or ony ither kinna languages for 
that maitter. Daes Jack no ken that Scottish 
culture is whit haes been raxed doon tae us 
frae wir forebeirs an that canna be duin at- 
hoot language? In maist cases that language 
uised wad hae been Scots or Gaelic. Pittin 
forrit a Scottish Culture drive athoot ony 
reference tae thae languages is like ettlin tae 
big a dyke athoot ony stanes. Whit guid daes 
he think that daein awa wi Gaelic signage in 
the new pairlament is gaun tae dae for the 
self-confidence o the Gaels? An likeweys, 
whit effeck will no haein Scots signage at aw 
in the new pairlament hae on the self- 
confidence o the millions o Scots speakers? 
The Scottish Creenge is the direck ootcome o 


R ADIO Scotland haes greed tae gie a lift 
tae the Scots language bi garrin prais- 
enters tae uise some o the mair weel kent 
Scots words in thair braidcasts tae help keep 
the language alive an haes approved a leet o 
Scots words that they can uise. Maimbers o 
the Scots Pairlament’s Cross Pairty Group on 
the Scots Leid haes pitten pressure on tae the 
corporation an it haes respondit wi settin oot 
a leet o aboot a hunner words that praisenters 
shuid feel mair at hame wi on the air. The 
leet includes some kenspeckle gems sic as 
glaikit, dreich, crabbit an haar. BBC for- 
speakers says that some praisenters feels 
mair at hame wi Scots words than ithers. 
Some slips intae Scots words areddies cause 
they’re pairt o thair normal ilkaday vocabu- 
lar. The move haes been descrived bi some as 
"tokenism". Upsteerers wants Radio Scotland 
tae gie mair time tae Scots language pro¬ 


in previous generations whaur the language 
that the bairns taen tae the schuil wis daured 
an makit a bauchle o. The Scots bairns spent 
the first five year o thair lives lairnin hou tae 
speak an descrive thair warld juist tae gaun 
tae the schuil an get telt thair language wisna 
worth a docken an they warna tae uise it but 
haed tae lairn tae speak ‘proper’. In later 
years, whane’er they heard thon auld leid that 
they haed been learned tae be ashamed o, it 
gart thair flesh creep an the creenge wis born. 
There mony educatit fowk the day that hae 
nocht but guid tae say aboot the Scots lan¬ 
guage but aye juist in English. The shame o 
bein heard speakin Scots in public is washit 
that deep intae thair harns that they canna 
bring thirsels tae be heard uisin it. Daes Jack 
McConnell really believe that giein thae 
fowk mair exposure tae opera, ballet, theatre, 
music an the airts will rid thaim o thair Scots 
creenge an gie thaim the confidence tae be 
heard uisin Scots in public? 

Fowk that uises Scots as thair first language 
daesna dree the creenge at aw for they’re 
richt at hame an fully articulate speakin thair 
ain language but there times whan they feel 
obliged tae try an speak English. It’s at thae 
times whan they’re thinkin in ae language an 
tryin tae speak in anither that they aye hiv tae 
be on the kee-vee for fear o pittin thair fit in 
it sae thair self-confidence taks a heider an 
the ‘inarticulate Scot’ is the ootcome. 

The Scots Executive’s Scottish Culture drive 
cuid verra weel restore self-confidence an 
redd oot the creenge but juist if it embraces 
the language problem an daes somethin tae 
dae awa wi the stigma that’s still attached tae 
the Scots language in the heids o ower mony 
Scots fowk. The first step alang thon gate 
wad be tae gie written forms o the Scots 
language a legitimate presence in the new 
pairlament biggin an in ither sib institutions. 
Scots Tung howps that 2004 will be the 
year that the Scottish fowk aw stoppit 
girnin - cause there wis naethin left for 


grams an there wis reports galore in the press 
aboot this forgaitherin wi the Lesley Riddoch 
program giein it a guid airin on Radio Scot¬ 
land. The wecht o Radio Scotland’s interest 
in the subjeck wis demonstratit bi the prais- 
ence o Maggie Cunningham, the R.S. High 
Heid Ane, as Lesley descrived her. Ither 
sindry maimbers o the public taen pairt, some 
uisin sindry degrees o modern Scots an ae 
body frae the Scots language muvement. 
Apairt frae quotin the odd Scots word an 
quotin ane or twa Scots phrases oot o a grem- 
mar buik tae mak a technical pynt, he spake 
in English an, for aw that Lesley an ithers 
wis verbally twistin his airm tae uise Scots, 
he wadna gie in. He said that haein a hunner 
words uised in an English context wis nae 
uiss an praisenters shuid be uisin thaim in a 
Scots context, speirin Radio Scotland athoot 
a blush tae dae whit he wadna dae hissel! 


W HAN MSPs or onybody else for that 
maitter daurs ony reference tae 
Christmas or the New Year on thair Christ¬ 
mas cairds for fear o ither religions bein 
struntit, it tells the warld mair aboot thairsels 
nor aboot thae ither religions. Mony o the 
shops that blithely sells Scots Tung’s Yule 
cairds alang wi the ordinar English language 
Christmas cairds is awned an operated bi 
ethnic Asian faimlies. In fack it’s maistly 
Asian shops that comes forrit an speirs if 
they cuid get some o the ‘Scottish Christmas 
Cards’ tae sell. They hae nae fash at aw wi 
references tae Christmas or New Year juist 
as maist Scots daesna hae ony fash wi ither 
fowks’ religious customs an celebrations. 
The only kinna fowk that micht think that 
ither religions wad tak the strunts ower it is 
thae fowk that juidges ithers bi thairsels; 
fowk that haes a deep-doon suspicion aboot 
religions that isna thair ain. Whit’s mair, if 
maimbers o thae ither religions kens fine 
they dinna hae ony fash aboot this they’re 
bound tae jalouse the kinch maun lie in the 
herts o thaim that thocht up this censorship. 

Is a censored pairlamentary vairsion o the 
Christmas carols nixt on the cairds or shuid 
thon be Seasonal carols? 

Anent Aiths 
an Flags 

I NCOMMERS tae Scotland that wins thair 
applications for British citizenship in the 
oncome, will hae tae sweer an aith o alle¬ 
giance afore the Saltire, the national flag o 
Scotland. New plans pitten oot raicently lays 
doon that new citizenship ceremonies shuid 
be shapit tae suit an refleck whit airt o the 
UK that they’re cairried oot in. Sae the an¬ 
them "Flouer o Scotland" will be 
played an aw. The ettles o the new ceremo¬ 
nies is tae gie mair wecht tae the obligations 
as weel as tae the richts o bein a citizen an 
tae mak it a mair kenspeckle day for awbody 
takin pairt. 

M akar's N eu k 

At Hallowmas, whan nights grow lang, 

And starnies shine fu clear, 

Whan fock, the nippin cald to bang, 

Their winter hap-warms wear, 

Near Edinbrough a fair there hads, 

I wat there’s nane whase name is, 

For strappin dames and sturdy lads, 

And cap and stoup, mair famous 
Than it that day. 

Here chapman billies tak their stand, 

An shaw their bonny wallies; 

Wow, but they lie fu gleg aff hand 
To trick the silly fallows: 

Heh, Sirs! What cairds and tinklers come, 

An ne’er-do-weel horse-coupers, 

An spae-wives fenzying to be dumb, 

Wi aw siclike landloupers, 

To thrive that day. 

Robert Fergusson (1750-1774) 


the suppression o the twa Scottish languages thaim tae girn aboot. 

Scots an BBC Radio Scotland 












